title: KALIT SOʻZLAR - 9-sinf Informatika va axborot texnologiyalari
text: Farming nima va u fishingdan qanday farq qiladi?
  Farming fishingga oʻxshaydi. Biroq fishing hujumi sizni soxta
  elektron xabar yoki havola orqali veb-saytga oʻtishga undasa,
  farming hattoki siz notoʻgʻri veb-manzilni kiritsangiz ham soxta
  veb-saytga yoʻnaltirishga urinadi. Bu koʻpincha banklar yoki
  elektron tijorat veb-saytlariga nisbatan qoʻllanadi.
  Bu qanday ishlaydi?
  Internetdagi saytlar haqiqatan ham www.thenameothesite.
  com kabi kiritish mumkin boʻlgan nomlar boʻyicha emas,
  194.144.1.1 kabi raqamlar qatoridan foydalangan holda
  qidiriladi. Bu internetda maʼno anglatuvchi www (eslab qolish
  oson) manzilni kiritish imkonini beruvchi nomlash tizimi
  mavjudligi bilan bogʻliq.
  DNS server sizni kerakli veb-saytga
  olib kiruvchi veb-saytning harflardagi nomini raqamlarga
  aylantiradi.
  KALIT SOʻZLAR
  DNS server: domen nomlari tizimining serveri. DNS
  foydalanuvchi uchun qulay domen nomi www.thisismysite.
  comni, masalan, 60.22.161.42 kabi raqamlarga aylantiradi.
  Bu raqamlar toʻplami internet-protokol (IP) manzili deb
  nomlanadi va siz soʻragan saytga yoʻnaltirish uchun ishlatiladi.
  DNS domen nomlari va ularning IP-manzillarini saqlaydigan
  keng tarqatilgan maʼlumotlar bazasi orqali ishlaydi va shu
  orqali kerakli domen nomini topishi mumkin boʻladi.
  Vishing: “ovoz” va fishing uygʻunligi, firibgarlar tomonidan
  jabr koʻruvchining shaxsiy maʼlumotlarini simli telefon aloqasi
  orqali olinishi.
  Xaker kompyuter yoki serverga sizni firibgarlik saytiga
  yoʻnaltiradigan zararli kodni oʻrnatishi mumkin. Katta ehtimol
  bilan siz bu narsa yuz berganini bilmaysiz.